e-sonnet - Susan Smith

Die gedig handel oor ŉ persoon se groeiende “verhouding” met die elektronika.

In die eerste strofe het sy verse geskryf op papier en sy het skuifspelde en kramme gebruik om haar werk bymekaar te hou. Sy gebruik die woord “tevore” (reël 2) om te verwys na die tyd voordat sy die rekenaar begin gebruik het. Haar verse was goed beplan en die woorde was op al die regte plekke. (Daar is selfs ŉ vaste rymskema – abba - om aan te dui dat sy volgens die reëls gewerk het).

In die tweede strofe vertel sy van haar oorskakeling van papier na die rekenaar. Sy gebruik die woord “nou” (reël 5) om te verwys na haar huidige situasie. Hier is daar geen rymskema nie. Dit kan dui op die manier hoe e-posse gebruik word vir kommunikasie: kort en informeel.

Die derde strofe handel oor die spreker se hegter-wordende verhouding met haar rekenaar, in só ŉ mate, dat die rekenaar ŉ soort houvas op haar kry want sy verwys daarna as “die eenoog-despoot.”

Daar is eintlik sprake van TWEE gevalle van progressie in die gedig:

* Progressie van papier na die kuberruimte na ŉ verhouding met die rekenaar;
* Progressie van die verlede na die hede en die mag van die rekenaar oor haar lewe

Enjambement Die hele gedig is ŉ enjambement want al die versreëls loop aaneen met mekaar sonder leestekens.

Daar is ook klanknabootsing in “klik” en “dubbelklik” – die geluid wanneer ŉ rekenaarmuis gebruik word.

Daar is kontras tussen die verlede (“kon ek tevore”) en die hede (“nou wag ek”).

Taalgebruik/woordgebruik is baie ekonomies. Slegs die nodige word gesê, geen onnodige inligting of beskrywings nie. Dit sluit aan by die taalgebruik in die meeste e-posse.

Die “posbus” (reël 6) verwys na haar e-posadres.

Die Italiaanse sonnet en e-sonnet

|  |  |
| --- | --- |
| **Italiaanse sonnet** | **e-sonnet** |
| Oktaaf (eerste agt versreëls) en sestet (laaste ses versreëls) | Twee kwatryne en sestet |
| Rymskema (oktaaf): **abba abba** | Geen vaste rymskema |
| Oktaaf beskryf dikwels ŉ beeld met toepassing in die sestet | Beeld en toepassing is afwesig |
| Maak deurgaans gebruik van leestekens en hoofletters | Geen hooflettergebruik en min leestekens |
| In die oktaaf word ’n uiteensetting van die tema gegee en in die sestet word die tema toegepas. | Uiteensetting van die tema en toepassing daarvan ontbreek |

VRAE

1. Sê in jou eie woorde waarom die titel van die gedig “e-sonnet” is.
2. Watter enkele woord in strofe 1 sê vir ons dat sy nie meer papier of kramme gebruik nie?
3. Hoekom gebruik sy die “&” simbool in reël 7 i.p.v. “en”?
4. Benoem die stylfiguur in: “besoekers van buite” (reël 8).
5. Waarna verwys “eenoog-despoot” (reël 14)?
6. Skryf neer die hulpmiddels (strofe 1) wat gebruik is om in die verlede te kommunikeer.
7. Benoem die stylfiguur in “klik” en “dubbelklik”.
8. Waarna verwys: i “gedot & gekom” (reël 7)

ii. ”iewers in die ruimte” (reël 5)

iii. “besoekers van buite” (reël 8)?

1. Watter funksie het die lang en die kort versreëls?
2. Wat is die funksie van die paarrym in reëls 9 – 12?
3. Waarom word die rekenaar met ŉ “despoot” vergelyk?
4. Was dit maklik vir die spreker om oor te skakel van pen-en-papier na die rekenaar? Motiveer jou antwoord deur slegs EEN woord in die derde strofe neer te skryf.
5. Skryf neer die woord in strofe 3 waarin assonansie voorkom. Hoekom is dit funksioneel?
6. Watter ENKELE woord in strofe 3 sê dat die rekenaar soms nie wil saamwerk nie?
7. Wat is die tema van die gedig?
8. Watter digvorm is e-sonnet?
9. Gee ŉ voorbeeld van progressie in die gedig.
10. Gee ŉ voorbeeld van kontras in die gedig.
11. Skryf neer ŉ voorbeeld van klanknabootsing in die gedig.

.com.com.com.com.com.com.com